གང་ལྟར་ཀྱང་།གསལ་སྒྲོན་གྱིས་ལོ་དེར་ཁོ་བལ་བོར་ཡོད་པའི་གཏམ་དེ་ཐོས་ཤིང་།བལ་བོ་ནི་བོད་དང་རྒྱ་གར་གྱི་བར་དུ་ཡོད་པའི་ཡུལ་གྲུ་ཞིག་ཡིན་པ་གོ་རྗེས།ཁོ་མོས་མར་ནང་ཞིང་ཁུག་གི་གྲོ་ཞིང་དེ་ལ་ཡུར་མ་ཡུར་བཞིན་སེམས་སུ་ཁོ་ད་ནི་ཁོ་མོ་དང་ཐག་ཇེ་ཉེར་འགྲོ་བཞིན་ཡོད་པའི་སྣང་བ་སྐྱེས།ཞིང་འདབས་ཀྱི་རྣང་མ་དེ་སྐབས་དེར་མཐོང་སྣང་དུ་མི་འགྱུར།དེ་རུ་གྲོང་ཚོའི་ནང་གི་ཕོ་གསར་རྫིག་ཤོས་རབ་བརྟན་གྱིས་མཆོད་རྟེན་དཀར་པོ་དེ་བཞེངས་བ་ནས་བཟུང་།ད་ནི་གསལ་སྒྲོན་སྔོན་ཆད་ཁོ་དང་ཁོ་མོ་གཉིས་ཐང་ཉལ་བྱེད་སའི་རྣང་མ་དེ་ནས་བསྡད་དེ་ཕྱིར་དྲན་བྱེད་ས་མེད་པར་གྱུར།ཡིན་ན་ཡང་།གསལ་སྒྲོན་གྱིས་ཁོ་རང་དང་ཅུང་ཐག་ཉེ་རུ་ཕྱིན་པའི་གཏམ་དེ་ཐོས་རྗེས་དེ་ལྟར་སེམས་པ་བདེ་ལ་ཅུང་ཙམ་བབས་བྱུང་།